Diari Oficial de la Generalitat Valenciana


Sumari del DOGV 8184, del 05-12-2017 (2017/9875)

RESOLUCIÓ de 3 d'octubre de 2017, del Servei Territorial d'Indústria i Energia de Castelló, per la qual s'atorga l'aprovació de projecte d'execució d'instal·lacions i declaració d'utilitat pública, per a la distribució de gas natural en el terme municipal d'Artana. Expedient CBREDE/2014/6/12.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8184

Data del DOGV
:   05-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9875


Data del document
:   03-10-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 3 d'octubre de 2017, del Servei Territorial d'Indústria i Energia de Castelló, per la qual s'atorga l'aprovació de projecte d'execució d'instal·lacions i declaració d'utilitat pública, per a la distribució de gas natural en el terme municipal d'Artana. Expedient CBREDE/2014/6/12. [2017/9875]  
Presentada sol·licitud d'aprovació de projecte d'execució d'instal·lacions i declaració d'utilitat pública, relativa a la instal·lació indicada i basant-se en els següents:  
  
Fets  
  
Primer. Amb data 2 de juny de 2016, s'emet resolució del Servei Territorial d'Indústria i Energia de Castelló, per la qual s'atorga autorització administrativa per a la distribució de gas natural en el terme municipal d'Artana (Castelló).  
Segon. Amb data 1 de març de 2017 es presenta davant d'aquest Servei Territorial d'Indústria i Energia, per part de Gas Natural Cegas, SA, sol·licitud d'aprovació de projecte d'execució d'instal·lacions i declaració d'utilitat pública, per a la distribució de gas natural en el terme municipal d'Artana, amb subministrament per mitjà de mòdul de regasificació de gas natural liquat.  
Tercer. Amb data 9 de març de 2017 es presenta la liquidació de la taxa corresponent.  
Quart. Amb data 26 de maig de 2017 es remet a Gas Natural Cegas, SA informe condicionat emés per Confederació Hidrogràfica del Xúquer en data 10 de maig de 2017, Gas Natural Cegas, SA manifesta la seua conformitat a aquest per mitjà de comunicació presentada en aquest Servei Territorial en data 7 de juny de 2017.  
Amb data 20 d'abril de 2017 es remet, per l'Ajuntament d'Artana, a Gas Natural Cegas, SA informe condicionat emés pel dit Ajuntament en data 19 d'abril de 2017, Gas Natural Cegas, SA manifesta la seua conformitat a aquest per mitjà de comunicació presentada en aquest Servei Territorial en data 15 de maig de 2017.  
Amb data 9 de maig de 2017 es remet a Gas Natural Cegas, SA, informe condicionat emés per Fomento Agrícola Castellonense, SA, en data 20 d'abril de 2017, Gas Natural Cegas, SA manifesta la seua conformitat a aquest per mitjà de comunicació presentada en aquest Servei Territorial en data 29 de maig de 2017.  
Amb data 21 d'abril de 2017 es remet a Gas Natural Cegas, SA, informe condicionat emés per Telefónica de España, SAU, en data 6 d'abril de 2017, Gas Natural Cegas, SA manifesta la seua conformitat a aquest per mitjà de comunicació presentada en aquest Servei Territorial en data 11 de maig de 2017.  
Amb data 5 d'abril de 2017 es remet a Gas Natural Cegas, SA, informe condicionat emés per Iberdrola Distribución Eléctrica, SAU, en data 28 de març de 2017, Gas Natural Cegas, SA manifesta la seua conformitat a aquest per mitjà de comunicació presentada en aquest Servei Territorial en data 12 d'abril de 2017.  
Amb data 19 de setembre de 2017 es remet a Gas Natural Cegas, SA, informe condicionat emés per l'Àrea de Carreteres de la Direcció Territorial d'Habitatge, Obres Públiques i Vertebració del Territori en data 6 de setembre de 2017, Gas Natural Cegas, SA, manifesta la seua conformitat a aquest per mitjà de comunicació presentada en aquest Servei Territorial en data 19 de setembre de 2017.  
Quart. Ha sigut realitzada la informació pública, a què fan referència l'article 104 de la Llei 34/1998, de 7 d'octubre, del sector d'hidrocarburs, i els articles 78 i 96 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, per mitjà dels anuncis corresponents, publicats en el Butlletí Oficial de la Província de Castelló el 15 d'abril de 2017, en el Diari Oficial de la Generalitat Valenciana el 12 d'abril de 2017, en el tauler d'anuncis de l'Ajuntament d'Artana el 4 d'abril de 2017 i en els diaris El Periódico Mediterráneo i El Mundo, de Castelló, l'11 de maig de 2017, no s'ha presentat cap al·legació durant el període d'informació pública de la sol·licitud presentada.  
Gas Natural Cegas, SA, es troba inscrita definitivament en la secció primera del Registre administratiu de distribuïdors, comercialitzadors i consumidors qualificats, amb àmbit d'actuació nacional.  
  
Cinqué. Examinada la documentació aportada, amb data 3 d'octubre de 2017 la Secció d'Energia i Mines emet proposta de resolució favorable.  
  
Fonaments de dret  
Primer. Per aplicació de l'article 55, punt 1, apartat b de la Llei 34/1998, de 7 d'octubre, del sector d'hidrocarburs, les instal·lacions de distribució de gas natural requereixen autorització administrativa prèvia.  
  
Segon. Vist el que disposa el capítol V Distribució de combustibles gasosos per canalització, del títol IV Ordenació del subministrament de combustibles gasosos per canalització, de la Llei 34/1998, del sector d'hidrocarburs.  
Tercer. Vist el que disposa l'article 73.7 de la Llei 34/1998, de 7 d'octubre, després de la seua nova redacció donada per la Llei 12/2007, de 2 julio, per la qual es modifica la Llei 34/1998, de 7 d'octubre, del sector d'hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
  
Quart. Vist el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i en particular les seues instruccions tècniques complementàries ICG 01 Instal·lacions de distribució de combustibles gasosos per canalització i ICG 04 Plantes satèl·lit de gas natural liquat (GNL).  
  
Cinqué. D'acord amb l'article 70.1.a del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, la construcció, ampliació, modificació i explotació de les instal·lacions gasistes requereixen autorització administrativa.  
Sisé. L'article 73.7 de la Llei 34/1998, de 7 d'octubre, després de la seua nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del sector d'hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural estableix que les autoritzacions de construcció i explotació d'instal·lacions de distribució hauran de ser atorgades preferentment a l'empresa distribuïdora de la zona. En cas de no existir distribuïdor en la zona, caldrà ajustar-se als principis de monopoli natural del transport i la distribució, xarxa única i de realització al menor cost per al sistema gasista.  
Sèptim. La instrucció i resolució del present procediment administratiu correspon a la Generalitat Valenciana, concretament al Servei Territorial d'Indústria i Energia de Castelló, segons el Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 8113, 25.08.2017), per estar la instal·lació objecte d'aquesta radicada íntegrament en territori de la Comunitat Valenciana, i no estar enquadrada en les previstes que són competència de l'Administració General de l'Estat d'acord amb l'article 3.2.c de la Llei 34/1998, de 7 d'octubre, del sector d'hidrocarburs.  
  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
Primer. Aprovar el projecte d'execució d'instal·lacions. Les instal·lacions es realitzaran d'acord amb el projecte tècnic d'execució presentat en el Servei Territorial d'Indústria i Energia de Castelló, per a la instal·lació de la xarxa de distribució de gas natural en el municipi d'Artana (Castelló), amb les següents característiques:  
  
Dades de la planta de GNL:  
Capacitat emmagatzematge: 10 m³  
Pressió normal de servei: 5 bar  
Pes aproximat: 4.600 kg.  
Ubicació: 4349893FE4160K4806GE  
Via polígon industrial, Artana  
El subministrament es durà a terme des del mòdul de regasificació a instal·lar en la Via polígon industrial, a l'est del nucli urbà, des del qual partirà un eix principal amb MOP 0,4 i PE Ø160 que creuarà la carretera CV-223 i posteriorment es dividirà en diferents ramals de menor diàmetre per a cobrir adequadament la demanda de gas de les diferents àrees del nucli urbà.  
  
Instal·lacions:  
- Mòdul de regasificació de GNL que consta de:  
un tanc horitzontal d'emmagatzematge de GNL de 10 m³  
instal·lacions de: regasificació, recalfament, tall per baixa temperatura  
equip de regulació i mesura  
sistema d'odorització  
sistemes auxiliars.  
  
- La xarxa projectada discorre en la seua totalitat pel terme municipal d'Artana, la qual està constituïda per canonades de MOP 0,4bar polietilé PE100 sdr 17,6-17 amb els diàmetres següents:  
diàmetre 160mm 251 m  
diàmetre 110mm 115 m  
diàmetre 90mm 840 m  
diàmetre 63mm 1.713 m  
Total xarxa en MOP 0,4 2.919m  
Termini d'execució de les instal·lacions: cinc mesos.  
Pressupost: 327.546,12 euros.  
Gas Natural Cegas, SA constituirà en el termini d'un mes, a partir de la data de la notificació de la present resolució una garantia per valor de 6.550,92 euros, import del dos per cent del pressupost de la instal·lació que figura en l'expedient de sol·licitud, d'acord amb el que disposa l'article 82 del Reial decret 1434/2002 de 27 de desembre regulador de les activitats de transport, distribució, comercialització, subministrament i procediments d'autorització d'instal·lacions de gas natural. Aquesta fiança es constituirà en la Tresoreria del Servei Territorial de Castelló de la Conselleria d'Hisenda i Administració Pública, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. Una vegada constituïda la fiança es depositarà en el Servei Territorial d'Indústria i Energia de Castelló la carta de pagament-resguard emesa per la Tresoreria del Servei Territorial de Castelló de la Conselleria d'Hisenda i Administració Pública. La fiança serà tornada al titular de la present autorització, prèvia la seua sol·licitud, una vegada que el Servei Territorial d'Indústria i Energia de Castelló formalitze l'acta de posada en marxa de les instal·lacions a què es refereix la present resolució i l'interessat justifique el compliment de les obligacions derivades de la present autorització.  
Gas Natural Cegas, SA complirà les obligacions que estrictament s'assenyalen en l'article 74 Obligacions dels distribuïdors de gas natural i en el punt 1 de l'article 83 Obligacions i drets dels distribuïdors i comercialitzadors en relació amb el subministrament, de la Llei 34/1998, de 7 d'octubre, del sector d'hidrocarburs, així com en el punt 3 de l'article 10 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les Instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjudici del que resulte de l'aplicació del règim reglamentàriament establit per a les connexions.  
Segon. Declarar, en concret, la utilitat pública de la instal·lació d'una planta de gas natural liquat i xarxa de distribució per a alimentar la població d'Artana (Castelló), el que porta implícita la necessitat d'ocupació dels béns i drets afectats i implica la seua urgent ocupació als efectes de l'article 52 de la Llei d'expropiació forçosa, de 16 de desembre, que es concreta en una afecció a les finques particulars incloses en la relació annexa, amb l'abast i els efectes previstos en el títol V de la Llei 34/1998, de 7 d'octubre, del sector d'hidrocarburs i el títol IV del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Relació de béns i drets afectats:  
Relació concreta i individualitzada de béns i drets afectats pel projecte d'aprovació d'execució d'instal·lacions i declaració d'utilitat pública per al subministrament de gas natural per mitjà d'un mòdul de regasificació en el terme municipal d'Artana (Castelló)  
Tercer. Publicar i notificar la present resolució, d'acord amb el que estableix l'article 81.5 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i significar que la publicació es realitza igualment als efectes que determina l'article 59.5 de la Llei 30/1992, de notificació de la present resolució als titulars desconeguts o amb domicili ignorat o a aquells en què, intentada la notificació, no s'ha pogut practicar.  
  
  
Contra aquesta resolució, que no posa fi a la via administrativa, pot interposar-se recurs d'alçada davant de la Direcció General d'Indústria i Energia (c/ Castán Tobeñas, 77, 46713 València) en el termini d'un mes, comptat a partir de l'endemà d'aquell en què tinga lloc la notificació, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 3 d'octubre de 2017.- El cap del Servei Territorial d'Indústria i Energia: Gerardo Nebot García.